Johnny Cronshey

**John ”Johnny” Dennis Cronshey** (14. heinäkuuta 1926 Brentford, Englanti – 15. tammikuuta 2004 Axminster, Englanti) oli brittiläinen  pikaluistelija 1940-luvun puolivälistä 1960-luvun alkuun. Hänen suorituksensa ovat parhaat brittiläisen pikaluistelijan suoritukset mm. MM-hopeaa. Vuonna 1957 hän otti Etelä-Afrikan kansalaisuuden.

Johnny Cronshey esiintyi ensimmäisen kerran toisen maailmansodan jälkeen brittiläisenä pikaluistelijana vuoden 1947 EM-kisoissa sijoittuen 16. ja sen jälkeen MM-kisoissa yhdeksänneksi. Seuraavana vuonna hän osallistui vain St.Moritzin olympialaisiin sijoittuen 500 metrillä 25:nneksi ja 5&nbsp;000 metrillä 11:nneksi. Cronshey riitautui kauden 1948 aikana Britannian luisteluliiton kanssa, joka johti siihen, että hän edusti Kansainvälistä luisteluliiton luvalla ”riippumattomana kilpailijana” vuosina 1949 ja 1950. Vastaavaan ratkaisuun eli Kansainvälisen Luisteluliiton luvalla ”riippumattomaan edustukseen” päädyttiin Unkarista poliittisista syistä paenneen Kornél Pajorin kanssa. Seuraavan vuoden 1949 kansainvälinen menestys oli hyvä, kun hän sijoittui EM-kisoissa yhteispisteissä kuudenneksi ja MM-kisoissa seitsemänneksi. Hän saavutti ykistyisillä matkoilla jopa mitalisjoituksia, sillä hän oli EM-kisojen 500 metrillä kolmas ja MM-kisojen 10&nbsp;000 metrillä kolmas. Edustusriidat johtivat siihen, että Cronsheyn kilpailukausi vuonna 1950 jäi väliin. Kaudella 1951 tuli sitten Cronsheylle paras menestys eli EM-kisoissa 12. sija yhteispisteissä, mutta MM-kisoissa Davosissa hän otti yhteispisteissä hopeaa Norjan Hjallis Andersenin voittaessa. Matkakohtaisesti hän otti hopeaa 5&nbsp;000 metrillä ja pronssia 500 ja 10&nbsp;000 metrillä. Tämä onkin jäänyt aina 2000-luvulle asti ainoaksi brittipikaluistelijan menestykseksi. Riita Britannian kansallisen liiton kanssa jatkui olympiavuoden 1952 tullessa. Tämä johti siihen, että Cronshey ei saanut Britannian edustusoikeutta Oslon talviolympialaisiin, ja näin olympiakisat jäivät hänellä väliin kuten myös muut kansainväliset kisat.

Riitautumisen jälkeen Johnny Cronshey esiintyi seuraavan kerran kansainvälisissä kisoissa Britanniaa edustaen kevään 1954 EM-kisoissa, joissa hän sijoittui kymmenenneksi. Vuoden 1955 aikana hän oli mukana niin EM- kuin MM-kisoissa, joista MM-kisoissa tuli 7. sija ja yksityisillä matkoilla 5&nbsp;000 metrin pronssia. Olympiavuonna 1956 Cronshey oli mukana MM-kisoissa ja Cortina d’Ampezzon olympialaisissa. Niissä ei kuitenkaan tullut aiemman kaltaista menestystä parhaimman sijoituksen ollessa olympialaisten 10&nbsp;000 metrin 11. sija Misurinajärvellä.

Olympiavuoden jälkeen Cronshey vaihtoi kansalaisuutta siirtyen Etelä-Afrikan edustajaksi. Hän kilpaili vielä vuosien 1958 ja 1960 MM-kisoissa ilman suurempaa menestystä.

## Henkilökohtaiset ennätykset

* 500 metriä 42,9 (28. tammikuuta 1956, Davos)
* 1&nbsp;000 metriä 1.32,4 (18. tammikuuta 1950, Misurina)
* 1&nbsp;500 metriä 2.15,0 (30. tammikuuta 1956, Misurina)
* 3&nbsp;000 metriä 4.59,0 (25. helmikuuta 1950, Östersuund)
* 5&nbsp;000 metriä 8.10,1  (29. tammikuuta 1956, Misurina)
* 10&nbsp;000 metriä 17.05,6 (31. tammikuuta 1956, Misurina)

## Lähteet
* Johnny Cronshey schaatsstatistieken-tietokannassa  

### Viitteet